b'\n_START_ARTICLE_\nCesta dveh cesarjev (roman)\n_START_SECTION_\nVsebina\n_START_PARAGRAPH_\nOkvirna zgodba govori o vodji kongresa Svete alianse knezu Metternichu, ki \xc5\xbeeli odpraviti posledice francoske revolucije. Kongresa so se udele\xc5\xbeili avstrijski cesar Franc I., ruski car Aleksander I., ki misli, da je kongres za\xc4\x8detek Evrope, kateri bi vladala Rusija, neapeljski kralj, ki je brez vesti, in mnogi drugi evropski mogo\xc4\x8dniki. Metternich se trudi postaviti stvari v Evropi nazaj na staro mesto, tako v politi\xc4\x8dnem smislu kot tudi v duhovnem \xc5\xbeivljenju. _NEWLINE_V to zgodbo je vlo\xc5\xbeena zgodba plemi\xc4\x8dev \xe2\x80\x93 grofov L. Govori o tem, kako grof L. sodeluje s Francozi, grofica L. pa vzdr\xc5\xbeuje stike z Metternichom in preko njega posku\xc5\xa1a re\xc5\xa1iti svojega mle\xc4\x8dnega brata Faustusa (do njega goji \xc4\x8dustva), ko ga avstrijska oblast obsodi kot francoskega vohuna. Govori tudi o njuni poh\xc4\x8derjenki Amalii, ki spletkari s Prusom Malachowskim. Na koncu se poro\xc4\x8di s svojim stricem Pompeusom Nerom zaradi smrti Prusa. _NEWLINE_Kljub temu, da ima grofica L. telesno napako, in ji zato Ljubljan\xc4\x8dani pravijo \xc5\xa1epava grofica, jo ima Metternich za najlep\xc5\xa1o gospo na ljubljanskem kongresu. To svojo hibo pa prekriva s svojim pretkanim obna\xc5\xa1anjem: \xc2\xbbKakor je samovoljna in muhasta, je tudi nesre\xc4\x8dna; nenehno izumlja kaj novega.\xc2\xab\xc2\xa0(Jane\xc5\xbe 1992: 267) S tem bi lahko primerjali tudi sprehod dveh cesarjev po poti \xc4\x8dez Ljubljansko barje, ki se \xc5\xa1e danes imenuje Cesta dveh cesarjev.\n_START_SECTION_\nKritike\n_START_PARAGRAPH_\n\xc2\xbbPrebrala sem veliko debelih zgodovinskih knjig iz njegovega \xc4\x8dasa, knjige o njegovem \xc5\xbeivljenju, v katerih je bil opisan \xe2\x80\x93 brala sem tudi njegova pisma, iz katerih sem \xc4\x8drpala slog njegovega govora in ugotovila, da je pre\xc5\xbeivljal tudi tragedije, saj mu je za jetiko umrla ve\xc4\x8dina otrok. Torej je imel tudi dosti nesre\xc4\x8d in ne samo dosti ljubic. Vsekakor je bil na kongresu dominantna osebnost in je zaslu\xc5\xbeil upodobitev v knjigi.\xc2\xab\xc2\xa0O knjigi pove Mira Miheli\xc4\x8d. (Dolenc 1983: 859)'